Tidligere har politiet beslaglagt flere tusinde dåsesodavand og øl i forbindelse med markedet. Fra tidlig morgen og frem til klokken 12 blev omkring 30 køretøjer bragt til standsning ved motorvejen ved Støvring. - Razziaen i dag er lidt en gentagelse fra sidste år, hvor vi opdagede at der i forbindelse med Hjallerup Marked kom en række varebiler med forskellige fødevarer og sodavand, som der ikke var betalt afgifter af og som skulle sælges på markedet. Derfor vil vi prøve om ikke vi kan få fat i nogle af dem i år, siger politiassistent Peter Lindholt fra Nordjyllands Politi til tv2nord.dk.
Nordjyllands Politi, Fødevarekontrollen og SKAT var onsdag på jagt efter dåsesodavand, øl og fødevarer, der skulle have været solgt ulovligt på Hjallerup Marked, som begynder på fredag.